8. lipnja 2020.

**Z A P I S N I K**

s održane sjednice VIJEĆA RODITELJA VII. Osnovne škole Varaždin

Za sjednicu je predložen sljedeći dnevni red:

1. Prihvaćanja zapisnika sa sjednice Vijeća roditelja od 11.12.2019. godine
2. Realizacija izleta učenika u školskoj godini 2019. /2020.
3. Ostala pitanja

Na sjednici su bili prisutni:

ravnateljica Ruža Levatić

Ivana Borovec, predsjednica vijeća

Senka Žitnjak, zamjenica predsjednice Vijeća

Kristina Androlić, zapisničar

Romina Kresonja

Jurica Cikač

Vesna Baksa Cecelja

Nataša Pantaler

Goran Vitković

Jelena Mavriček

Dnevni red je prihvaćen jednoglasno.

Ad 1

Zapisnik s prethodne sjednice prihvaćen i ovjeren od zapisničara.

Ad 2

Glavna tema sjednice bio je neodlazak učenika četvrtih razreda na Školu u prirodu na Rab, koja se treba održati od 4.-9.6. U ime roditelja četvrtih razreda Nataša Pantaler je predstavila problematiku te iskazala razočaranje djece i roditelja zbog neodlaska jer je većina, njih 18 od 32 na roditeljskom sastanku glasalo DA se ide, a 14 od ukupnog broja je glasalo za NE odlazak. Ravnateljica Levatić istaknula je da kod donošenja takvih odluka, bitno se držati pravilnika koji kaže da za odlazak djece na ekskurziju treba biti minimalno 2/3 roditelja ZA. Isto tako prezentirala je i naputke i preporuke Ministarstva obrazovanja, Ministarstva turizma te HZJZ da se ne preporučaju višednevna putovanja djece u lipnju, no ako se želi, potrebno je poštivati sve mjere koje su propisane još u ožujku o.g.

Zasad je situacija takva da se ne može proglasiti rizik prihvatljivom niskim jer na putovanjima djeca osim svojih prijatelja dolaze i u kontakt s drugim osobama. Odluku o otkazivanju ili odgađanju svih putovanja djece 7. Osnove škole za lipanj, ravnateljica je donijela i objavila 27. svibnja.

Također po preporuci epidemiološke službe Varaždinske županije ne preporuča se odlazaka djece na višednevna putovanja.

Prijedlozi prisutnih roditelja bili su:

* pričekati nove naputke Ministarstva, pa sazvati novi roditeljski sastanak, novo glasanje i u suradnji s turističkom agencijom ponuditi novi termin za djecu koja žele ići (možda u kombinaciji s drugom školom)
* organizirati djeci jednodnevni izlet s njihovim učiteljicama u nekom drugom terminu
* organizacija putovanja u samostalnom aranžmanu za djecu koja žele na put (većina roditelja s time nije bila suglasna)
* organizirati višednevni izlet djece s njihovim sadašnjim učiteljicama u idućoj školskoj godini (što je potencijalno moguće, ali na to ima utjecaj mišljenje učiteljica, nastavnika u petom razredu, odluka školskog odbora te kurikulum za iduću školsku godinu, može biti kao jedan prijedlog)

Sljedeće se pojavilo pitanje povrata novca za planirano putovanje.

Prema informacijama koje je ravnateljica primila od g. Šurbeka iz agencije Varaždintours, novac će se vraćati na IBAN račune roditelja u kolovozu.

Ad 3

Ostala pitanja odnosila su se na specifičnosti rada online nastave u tekućoj školskoj godini, prednosti i nedostatke te izazove s kojima se djeca, roditelji i nastavničko osoblje bore jer nitko u tom lancu nije bio pripremljen i spreman na novonastale okolnosti.

Sjednica je započela u 17h i 15 minuta i završila je u 18h i 15 minuta.

Zapisničarka: Predsjednica Vijeća roditelja:

Kristina Androlić Ivana Borovec